CELEX: 32021D0839
Language: lt
Date: 1621468800000
Title: Tarybos sprendimas (ES) 2021/839 2021 m. gegužės 20 d. dėl pozicijos, kurios Europos Sąjungos vardu turi būti laikomasi Transporto bendrijos Regioniniame valdymo komitete, kiek tai susiję su tam tikrais Transporto bendrijos administracinių ir darbuotojų klausimais

2021 5 26   
               
               
                  LT
               
               
                  Europos Sąjungos oficialusis leidinys
               
               
                  L 185/27
               
            
         TARYBOS SPRENDIMAS (ES) 2021/839
         2021 m. gegužės 20 d.
         dėl pozicijos, kurios Europos Sąjungos vardu turi būti laikomasi Transporto bendrijos Regioniniame valdymo komitete, kiek tai susiję su tam tikrais Transporto bendrijos administracinių ir darbuotojų klausimais
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį ir 100 straipsnio 2 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Transporto bendrijos steigimo sutartis (toliau – TBSS) Sąjungos vardu buvo patvirtinta Tarybos sprendimu (ES) 2019/392 (1)2019 m. kovo 4 d. ir įsigaliojo 2019 m. gegužės 1 d.;
                  
               
                     (2)
                  
                  
                     TBSS įsteigtas Regioninis valdymo komitetas, atsakingas už TBSS administravimą ir tinkamą jos įgyvendinimą. TBSS įpareigoja Regioninį valdymo komitetą priimti taisykles dėl Transporto bendrijos nuolatinio sekretoriato darbuotojų darbo sąlygų ir sprendimą, kuriuo nustatoma biudžeto įgyvendinimo tvarka;
                  
               
                     (3)
                  
                  
                     Regioninis valdymo komitetas netrukus turi priimti sprendimus dėl Transporto bendrijos nuolatiniame sekretoriate nedirbančių asmenų, pakviestų dalyvauti Transporto bendrijos posėdžiuose, patirtų išlaidų atlyginimo, Transporto bendrijos nuolatinio sekretoriato darbuotojų kelionės ir persikėlimo išlaidų pradėjus eiti pareigas ir baigus tarnybą atlyginimo ir Transporto bendrijos įnašo į Transporto bendrijos nuolatinio sekretoriato darbuotojų sveikatos, nedarbo, pensijų ir invalidumo draudimą;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi Regioniniame valdymo komitete, nes tokie sprendimai būtini tam, kad gerai veiktų Transporto bendrijos nuolatinis sekretoriatas, ir jie Sąjungai bus privalomi,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Pozicija, kurios Europos Sąjungos vardu turi būti laikomasi Transporto bendrijos steigimo sutartimi įsteigtame Regioniniame valdymo komitete, kiek tai susiję su taisyklėmis dėl šių klausimų, grindžiama atitinkamais Regioninio valdymo komiteto sprendimų projektais (2):
               
                           a)
                        
                        
                           Transporto bendrijos nuolatiniame sekretoriate nedirbančių asmenų, pakviestų dalyvauti Transporto bendrijos posėdžiuose, patirtų išlaidų atlyginimo;
                        
                     
                           b)
                        
                        
                           Transporto bendrijos nuolatinio sekretoriato darbuotojų kelionės ir persikėlimo išlaidų pradėjus eiti pareigas ir baigus tarnybą atlyginimo ir
                        
                     
                           c)
                        
                        
                           Transporto bendrijos įnašo į Transporto bendrijos nuolatinio sekretoriato darbuotojų sveikatos, nedarbo, pensijų ir invalidumo draudimą.
                        
                     
            
               2.   Dėl neesminių 1 dalyje nurodytų sprendimų projektų pakeitimų Sąjungos atstovai Regioniniame valdymo komitete gali susitarti be papildomo Tarybos sprendimo.
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. gegužės 20 d.
            
               
                  Tarybos vardu
               
               
                  Pirmininkas
               
               A. SANTOS SILVA
            
         
         
            (1)  2019 m. kovo 4 d. Tarybos sprendimas (ES) 2019/392 dėl Transporto bendrijos steigimo sutarties sudarymo Europos Sąjungos vardu (OL L 71, 2019 3 13, p. 1).
         
            (2)  Žr. dokumentą ST 8040/21 (http://register.consilium.europa.eu).